Kadrioru staadionil peetud Eesti täiskasvanute kergejõustiku meistrivõistlustel sai 5000 m jooksus hõbemedali Anija vallast pärit jooksumees Taivo Püi. Kuldmedali sai 4x100 m teatejooksus Kuusalust pärit  sprinter Mart Muru. Hõbedase autasu sai kõrgushüppes Kahala-Liivalt pärit Rando Tomingas 2.05-ga. Kaks viimati nimetatut esindavad nüüd Audentese Spordiklubi. Kuusalu spordiklubi võistlejatest sai naiste kaugushüppes uue isikliku rekordi 5.68-ga kuuenda koha Karol Rahuoja. Kuuendana lõpetas 3000 m takistusjooksu Kerti-Anniki Tiis ajaga 13.47.48. Kõrgushüppes jäi Sören Jõõras 1.95-ga üheksandaks.